Ազգային պետությունը, որպեսզի ունենա գաղափարախոսություն, նախ պետք է հայտնի լինի, թե որն է ազգային գաղափարը։ Պարզ է, որ գաղափարախոսությունը ձևավորվում է գաղափարի շուրջ: Առանց գաղափարի գաղափարախոսությունը իսկապես կարող է համարվել «կեղծ կատեգորիա»։ Բայց հնարավո՞ր է արդյոք, որ ազգային պետությունը չունենա ազգային գաղափար և առաքելություն։ Իրականում՝ ոչ: Չէ որ ամեն ինչ առաջանում կամ ստեղծվում է՝ ունենալով որոշակի գործառույթ, և ազգերը բացառություն չեն: